Nafarroako Parlamentuko Mahaiak, 2019ko otsailaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Nafarroako Hezkuntza-sisteman 2017-2018 ikasturtean izandako osasun-bajei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko otsailaren 4an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Nafarroako hezkuntza-sistemaren 2017-2018 ikasturteari buruzko txostena ikusita,

1.- Hezkuntza Departamentuak nola azaltzen du ikastetxe publikoetako irakasleen osasun-bajak igo izana azken urteotan? Nola azaltzen du 2017-2018 ikasturtean gorako joera hori jaitsi ez izana?

2.- Hezkuntza Departamentuak nola azaltzen du ikastetxe publikoetako irakasle ez diren langileen osasun-bajak igo izana azken urteotan? Nola azaltzen du 2017-2018 ikasturtean gorako joera hori jaitsi ez izana?

3.- Nola azaltzen du aurreko ikasturtearen aldean 2017-2018 ikasturtean igo izana?

4.- Auzia aztertu al du sindikatuekin mahai sektorialean?

5.- Auzia aztertu al da unibertsitateaz kanpoko irakasleen Segurtasun eta Osasun Batzordean?

6.- Auzia aztertu al da irakasle ez diren langileen ordezkari sindikalekin?

Corellan, 2019ko urtarrilaren 25ean

Foru parlamentaria: Alberto Catalán Higueras